《行孝四首 其三 怀橘》
明代·任环

秋行孝，孝堪赏，陆卿心在亲身上。洞庭佳实落尘埃，主人相顾上异哉。

卿家诚孝自感动，香生满袖亲颜开。呜呼孝哉兮痛罔极，江南风味罗前席。

尝新不及到亲旁，却与妻孥相对食。

作者简介：（1519—1558）山西长治人，字应乾，号复庵。嘉靖二十三年进士。历任广平、沙河、滑县知县，迁苏州府同知。三十四年，与俞大猷破倭寇于陆泾坝、马迹山，斩获颇多。环与士卒同寝食，所得悉均分。将士感激，愿为用命。官至山东右参政。有《山海漫谈》。